Document ID: /fineweb-2-swissfilter-quality_10-filterrobots/filtered/00100.jsonl.gz/46

Ελβετία: Πώς μια ήσυχη μικρή πόλη της Ελβετίας «χρηματοδοτεί» την επιχείρηση του Πούτιν
«Ζητάμε από την Ελβετία να στηρίξει την Ουκρανία και να σταματήσει να συναλλάσσεται με τη Ρωσία» δήλωσε στο Bloomberg η Τατιάνα, Ουκρανή που ζει τώρα στην Ελβετία και η οικογένεια της οποίας είναι ακόμα εγκλωβισμένη στο Κίεβο.
Μια ασυνήθιστη εικόνα καταγράφηκε σε ένα γραφικό καντόνι της κεντρικής Ελβετίας την προηγούμενη εβδομάδα: διαδηλωτές βγήκαν στους δρόμους με σημαίες και πλακάτ που έγραφαν «Όχι στον πόλεμο του Πούτιν» και «Χρήμα Βαμμένο στο Αίμα».
Οι κάτοικοι της μικρής αυτής πόλης είχαν λόγο να διαμαρτύρονται. Μπορεί το όνομα Zug να μην είναι ευρέως γνωστό σε σχέση με άλλα ελβετικά θέρετρα ή οικονομικές πρωτεύουσες.
Το Zug αποτελεί την έδρα πολλών διεθνών εταιρειών, κυρίως όμως πληθώρας ρωσικών επιχειρήσεων. Και οι κάτοικοι ήθελαν να διαμαρτυρηθούν για τον ρόλο της πόλης τους ως «καταφύγιο» για τις εταιρείες αυτές.
«Ζητάμε από την Ελβετία να στηρίξει την Ουκρανία και να σταματήσει να συναλλάσσεται με τη Ρωσία» δήλωσε στο Bloomberg η Τατιάνα, Ουκρανή που ζει τώρα στην Ελβετία και η οικογένεια της οποίας είναι ακόμα εγκλωβισμένη στο Κίεβο.
Περίπου το 80% των εμπορευμάτων της Ρωσίας διακινούνται μέσω της Ελβετίας, γεγονός που την καθιστά κρίσιμη για τις ρωσικές εξαγωγές. Τον περασμένο μήνα η Ελβετία εγκατέλειψε την περιβόητη ουδετερότητά της, αποφασίζοντας να συμμετάσχει στις σαρωτικές κυρώσεις της Ευρωπαϊκής Ένωσης εναντίον προσώπων και οντοτήτων της Ρωσίας.
Ωστόσο, στο Zug, μία πόλη «κρυμμένη» ανάμεσα στη Ζυρίχη και τη Λουκέρνη, οι κυρώσεις δεν αγγίζουν κανέναν. Οι τουλάχιστον 40 μεγάλες ρωσικές εταιρείες, που έχουν γραφεία και άλλες εγκαταστάσεις στην πόλη, συνεχίζουν να λειτουργούν κανονικά.
Ανάμεσα στις επιχειρήσεις αυτές είναι και η Metal Trade Overseas, μονάδα πωλήσεων της Norilsk Nickel, της οποίας ο μεγαλύτερος επενδυτής είναι ο Βλαντίμιρ Ποτάνιν, ο δεύτερος πιο πλούσιος άνθρωπος της Ρωσίας.
Λίγα τετράγωνα παρακάτω, απέναντι από τον σιδηροδρομικό σταθμό, βρίσκονται οι Rusal Marketing και Rusal Products, οι βασικοί εμπορικοί βραχίονες της United Rusal International, που προμηθεύουν με αλουμίνιο εκατοντάδες πελάτες ανά τον κόσμο. Η μητρική εταιρεία της Rusal βρισκόταν κάποτε υπό τον έλεγχο του Όλεγκ Ντεριπάσκα, εναντίον του οποίου υπεβλήθησαν αμερικανικές κυρώσεις από το 2018.
Κοντά βρίσκονται και τα κεντρικά γραφεία της EuroChem, παραγωγού λιπασμάτων και αγροτικών προϊόντων, της οποίας ο ιδρυτής Αντρέι Μελνιτσένκο παραιτήθηκε από το διοικητικό συμβούλιο και παρέδωσε το πλειοψηφικό του μερίδιο την περασμένη Τετάρτη, καθώς ο ίδιος εντάχθηκε στο νέο κύμα κυρώσεων της Ε.Ε.
«Χρηματοδοτούμε τον πόλεμο του Πούτιν»
Η Ελβετή βουλευτής του Πράσινου Κόμματος, Μανουέλα Βάιχελτ, υποστηρίζει ότι η πόλη του Zug χρηματοδότησε έμμεσα την πολεμική οικονομία του ρώσου προέδρου. «Ο Πούτιν γέμισε το πολεμικό του σεντούκι με κεφάλαια και χρήματα από εταιρείες στο Zug που πηγαίνουν στον πόλεμο με την Ουκρανία» αναφέρει χαρακτηριστικά.
Είναι δύσκολο να αξιολογήσει κάποιος το πραγματικό εύρος των ρωσικών εταιρειών που δραστηριοποιούνται στο Zug καθώς οι κανόνες εγγραφής στην Ελβετία είναι αρκετά ελαστικοί και δεν απαιτούνται πολλές πληροφορίες από τις επιχειρήσεις.
Τοπικοί αξιωματούχοι αναφέρουν ότι τουλάχιστον 40 εταιρείες με συνδέσμους στη Ρωσία, οι οποίες έχουν περίπου 900 εργαζομένους, δραστηριοποιούνται στο ελβετικό καντόνι.
Τουλάχιστον 20 εταιρείες ρωσικών συμφερόντων πλήρωσαν φόρους ύψους 31 εκατ. ελβετικά φράγκα το 2020. Πρόκειται για ένα πολύ μικρό πόσο, αλλά αυτός είναι και ο λόγος που το ήσυχο αυτό χωριό έγινε ξαφνικά hub ξένων εταιρειών.
Με πληθυσμό 127.000 κατοίκους, δηλαδή μια εγγεγραμμένη εταιρεία για κάθε δύο φορολογούμενους πολίτες, το Zug έχει το χαμηλότερο ποσοστό τον χαμηλότερο εταιρικό φορολογικό συντελεστή από όλα τα καντόνια της Ελβετίας.
Ο επικεφαλής για τα οικονομικά στο δημοτικό συμβούλιο της πόλης αναφέρει ότι το Zug θα μπορούσε να επιβιώσει και χωρίς τις ρωσικές εταιρείες.
Τάσος Λυμπερόπουλος 13.03.2022
Διαβάστε επίσης:
«ΑΓΙΟΥ ΦΑΝΟΥΡΙΟΥ» ΘΕΙΑ ΛΕΙΤΟΥΡΓΙΑ ΤΗΣ ΚΥΡΙΑΚΗΣ 27 ΑΥΓΟΎΣΤΟΥ Ο ΟΡΘΡΟΣ και η Πανηγυρική ΘΕΙΑ ΛΕΙΤΟΥΡΓΙΑ στον Ιερό Ναό «Αγία Σοφία» στην Ενορία της Βασιλειας. Την Θεία
Λαμπρός ο εορτασμός της Παναγίας στον Ιερό Ναό του Αγίου Δημητρίου στην Ζυρίχη Με λαμπρότητα και την παρουσία πλήθους πιστών εορτάσθηκε σήμερα, η Κοίμηση της Υπεραγίας Θεοτόκου
Με λαμπρότητα εορτάστηκε η μνήμη των Αγίων Κωνσταντίνου και Ελένης στην πόλη του St.Gallen Την Κυριακή στις 21 Μαϊου, των Αγίων Κωνσταντίνου και Ελένης, ο
Αρχιερατική Θεία Λειτουργία για την εορτή του Αγίου Γεωργίου (Kapuzinerkloster).στην πόλη του OLTEN Ο ιερός ναός του Αγίου Γεωργίου είναι ένας από τους σημαντικότερους και
ΖΥΡΙΧΗ:Με συγκίνηση προσήλθαν το βράδυ της Μεγάλης Παρασκευής οι πιστοί για την περιφορά του Επιταφίου.
ΖΥΡΙΧΗ:Με συγκίνηση προσήλθαν το βράδυ της Μεγάλης Παρασκευής οι πιστοί για την περιφορά του Επιταφίου. Η Μεγάλη Παρασκευή είναι μια από τις κορυφαίες στιγμές της